# lein
## Brezhoneg
### Etimologiezh

    (Anv-kadarn 1)
    Meneget er C'hatolikon (leiff).
    Heñvel ouzh ar ger li (ls. livyow) e kerneveureg.
    Deuet eus ur ger predenek *longīmā, deveret diwar ur wrizienn geltiek *long-, miret evel longud « pred » e heniwerzhoneg ha cythlwng « yun » e kembraeg.
    (Anv-kadarn 2) Diwar ur stumm blein kozh, kar d'ar ger kembraek blaen.
    (Furm verb) Savet diwar « lein- », pennrann ar verb « leinañ », hep dibenn-ger.

### Anv-kadarn 1

lein /ˈlɛjn/ benel (liester leinoù)
* Unan eus tri fred an deiz.
** Petra, Intañvez, lavaret az poa e rojes dorn din da skaotañ traoù-lein ? — (Jarl Priel, Kleñved an Togn, Al Liamm - Tir na n-og, 1952, p. 22.)
* Pred kentañ an devezh; dijuni.
** Serveliz brein, a ra merenn eus lein. Rimadell gunujus.
* Eil pred an devezh.
** Degas va lein din, eme Yann, ha lez da storlok bremañ. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 48.)

### Rimadell

* Patatez da lein, Patatez da goan, Da zijuniñ ar pez a van. — (Jules Gros, Le trésor du breton parlé Troisième Partie, 1974, p. 379.)

#### Gerioù heñvelster

* dijuni (1)

#### Deveradoù

* adlein
* leinañ
* leiner

#### Krennlavarioù

* Petra zo da lein ? Treid silioù ha divskouarn kelien
* Petra zo da lein ? Lost ar c'hi brein Petra zo da goan ? Lost ar c'hi moan

#### Troidigezhioù

Pred kentañ an devezh
* alamaneg : Frühstück nepreizh
* euskareg : gosari
* gallaoueg : déjun gourel
* galleg : petit-déjeuner gourel
* iwerzhoneg : bricfeasta gourel
* kembraeg : brecwast gourel
* kerneveureg : hansel gourel
* nederlandeg : ontbijt nepreizh
* okitaneg : dejunar gourel
* saozneg : breakfast
Eil pred an devezh
* alamaneg : Mittagessen nepreizh
* euskareg : bazkari
* galleg : déjeuner gourel
* iwerzhoneg : lón gourel
* kembraeg : cinio gourel
* kerneveureg : li gourel
* nederlandeg : middageten nepreizh
* okitaneg : dinnar gourel
* saozneg : lunch
* skoseg : diathad benel

### Daveoù

Roll an daveoù :
* ↑ Albert Deshayes, Dictionnaire étymologique du breton, Douarnenez, Le Chasse-Marée, 2003, p. 457.
* ↑ Anders Richardt Jørgensen, « Middle Breton leiff, Middle Cornish ly ‘Breakfast, Lunch’ », en Keltische Forschungen, renet gant David Stifter, Vienna, Praesens Verlag, 2008, p. 89–102.

### Anv-kadarn 2

lein /ˈlɛjn/ gourel (liester leinoù)
* Penn uhelañ ur menez, un ti, hag all
** Pignat betek lein ar menez. — (?, p. ?.)
** ... un ti bihan 'lein ar menez. — (Kanaouenn.)
** Paotred ar skol a youc'h war lein ar wrac'hell ha drammoù a ruilh d'an traoñ ; [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 34.)
** Sammet e oa bet war lein ar c'harr binvioù pesketa, avenelloù a bep ment, seier kein ha daou zen a oa o klask eren ur wetur bugel. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 412.)

#### Gerioù kevrennek

* e-lein
* war-lein
* diwar-lein

#### Deveradoù

* leinienn

#### Troidigezhioù

* galleg : sommet gourel
* spagnoleg : cumbre benel

### Furm verb

lein /ˈlɛjn/
* Furm ar verb leinañ e trede gour unan an amzer-vremañ, en doare-disklêriañ.
* Furm ar verb leinañ en eil gour unan an doare-gourc'hemenn.